
Ieinteresētajiem piegādātājiem
Iepirkuma komisija izskatīja no ieinteresētā piegādātāja saņemtos jautājumus par atklāta konkursa „Bauskas ielas posma (no Platones tilta līdz Miera ielas aplim) pārbūves darbu būvuzraudzība, Jelgavā”, identifikācijas Nr. JVP 2026/78/AK, turpmāk – konkurss, prasībām un sniedz šādas atbildes:
1. Jautājums:
Projektēšanas uzdevuma 1. punktā “Ūdensapgādes tīkli” ir noteikts: “Tīkla diametra izvēli pamatot ar Miera iela 18A nepieciešamo ūdens patēriņu sadzīves un ugunsdzēsības vajadzībām.”
Lūdzam precizēt, kāda apbūve vai objekts ir paredzēts zemesgabalā Miera ielā 18A – vai ir paredzēta publiska būve vai cita veida apbūve?
Lūdzam norādīt Miera ielas 18A plānoto ūdensapgādes patēriņu sadzīves un ugunsdzēsības vajadzībām, kā arī nepieciešamo aprēķina caurplūdumu, kas jāņem vērā projektējamā ūdensapgādes tīkla diametra izvēlē.
Ja Miera ielā 18A ir paredzēta publiska būve, lūdzam precizēt, vai ugunsdzēsības ūdensapgādes nodrošināšanai ir paredzēts sacilpots ūdensapgādes tīkls.
Lūdzam sniegt minēto informāciju, lai Pretendents varētu korekti izvērtēt projektējamā ūdensapgādes tīkla risinājumu un tā tehniskos parametrus.
Atbildes:
Miera ielā 18A ir paredzēta publiska būve.
Objektam Miera iela 18A, Jelgavā, plānotais ūdens patēriņš ir 2,99 l/s vai 3,7 m3/dnn; maksimālais notekūdeņu daudzums – 4,59 l/s.
Iekšējā ugunsdzēsība netiek paredzēta. Ārējai ugunsdzēsībai paredzēt hidrantu pie Strautnieku ielas. Ievērtēt blakus esošā objekta (DUS) esošo ārējās ugunsdzēsības risinājumu.
Ūdensvadu nav paredzēts sacilpot. Hidranta izvietojums jāparedz ņemot vērā, ka ūdensapgādes tīkla atzars nevar būt garāks par 200 metriem.
2. Jautājums:
Projektēšanas uzdevumā ir norādīts paredzēt DN100 mm ūdensvada tīklu Strautnieku ielā, no Bauskas ielas izbūvējamā ūdensvada tīkla pieslēguma vietas līdz Strautnieku ielai 18.
Lūdzam precizēt, vai Strautnieku ielas DN100 mm ūdensvadu ir paredzēts pieslēgt pie Bauskas ielā projektējamā DN200 mm ūdensvada atzara?
Atbilde:
Strautnieku ielas Dn100mm projektējamais ūdensvada tīkls jāpieslēdz pie Bauskas ielas projektā izbūvējamā Dn200mm Strautnieku ielas atzara.
3. Jautājums:
Saistībā ar SIA “JELGAVAS ŪDENS” prasībām ūdenssaimniecības tīklu izbūvei, 5. punktā ir noteikts nosacījums par ūdensapgādes sistēmas monitoringa un pārraudzības punktu.
Vienlaikus Projektēšanas uzdevumā nav atsevišķi norādīta prasība šāda punkta paredzēšanai.
Lūdzam precizēt, vai ūdensapgādes sistēmas monitoringa un pārraudzības punkts ir jāparedz šī projekta ietvaros, un, ja tas ir nepieciešams, kurā vietā un kādā apjomā tas ir jāparedz?
Atbilde:
Ūdensapgādes sistēmas monitoringa un pārraudzības punkts jāparedz šī projekta ietvaros. Tas jāparedz Bauskas ielas ūdensvada pieslēguma vietā pie esošā Bauskas ielas ūdensvada tīkla (pie Platones upes tilta). Punkta izvietojums jāprecizē pirms darbu uzsākšanas t.sk. ņemot vērā elektroapgādes pieslēguma iespējas.
4. Jautājums:
Projektēšanas uzdevuma 2. punktā noteikts: “Tīkla diametru izvēlēties un saskaņot atbilstoši nekustamā īpašuma Miera ielā 18A tehniskajam risinājumam.”
Lai būtu iespējams izvēlēties ekonomiski pamatotu projektējamā spiedvada diametru (DN), lūdzam precizēt, kāda sūknētavas jauda (plānotais ražīgums, l/s vai m³/h) ir paredzēta pieslēgšanai projektējamajam spiedvadam.
Lūdzam arī, ja iespējams, sniegt informāciju par paredzēto sūknētavas darba režīmu un nepieciešamo aprēķina caurplūdumu, kas jāņem vērā, izvēloties spiedvada diametru.
Atbilde:
Paredzot spiedvada diametru jāņem vērā, ka plānotais maksimālais notekūdeņu daudzums no Objekta Miera iela 18A, Jelgavā, ir 4,59 l/s.

